b'\n_START_ARTICLE_\nBoxer-kodeksen\n_START_PARAGRAPH_\nBoxer-kodeksen (engelsk: Boxer Codex, noen ganger kalt The Manila Manuscript) er et manuskript skrevet ca. 1590, og som inneholder illustrasjoner av etniske grupper p\xc3\xa5 de filippinske \xc3\xb8yer p\xc3\xa5 det tidspunkt, alts\xc3\xa5 da spanjolene var i ferd med \xc3\xa5 gj\xc3\xb8re sine f\xc3\xb8rste unders\xc3\xb8kelser av din nye koloni. Ved siden av de skrevne beskrivelser og endel historiske sideblikk til hva man visste om de omliggende asiatiske omr\xc3\xa5der, inneholder verket 75 fargelagte tegninger av folk fra de forskjellige filippinske regioner if\xc3\xb8rt deres tradisjonellle drakter. I det minste femten av illustrasjonene viser folk fra de filippinske \xc3\xb8yer, mange andre er utlendinger p\xc3\xa5 Filippinene.\n_START_SECTION_\nInnhold og opphav\n_START_PARAGRAPH_\nBoxer-kodeksen viser fargesterke representasjoner av tagaloger, visayaer, zambaler, cagayanes som muligens er ibanager, og negritos fra Filippinene. Teknikken i utf\xc3\xb8relsen, bruken av kinesisk papir og blekk og annen farge, kan tyde p\xc3\xa5 at arbeidet ble utf\xc3\xb8rt av en kineser._NEWLINE_Det antas at den f\xc3\xb8rste eier av manuskriptet var Luis P\xc3\xa9rez Dasmari\xc3\xb1as, s\xc3\xb8nn av generalguvern\xc3\xb8r G\xc3\xb3mez P\xc3\xa9rez Dasmari\xc3\xb1as, som ble drept i 1593 av sangleys eller utenlandskinesere som bodde p\xc3\xa5 Filippinene. Luis etterfulgte snart sin far som generalguvern\xc3\xb8r p\xc3\xa5 Filippinene. Ettersom de spanske guvern\xc3\xb8rene m\xc3\xa5tte avlegge skriflige rapporter om de omr\xc3\xa5der de regjerte, er det sannsynlig at manuskriptet ble utarbeidet p\xc3\xa5 oppdrag av guvern\xc3\xb8ren._NEWLINE_Manuskriptets f\xc3\xb8rste sikrede eier var Lord Ilchester. Kodeksen var blant de ting som overlevde de \xc3\xb8deleggelser som Holland House, hans staselige residens, ble p\xc3\xa5f\xc3\xb8rt den 27. september 1940 under den tyske bombingen av London. Manuskriptet ble solgt p\xc3\xa5 auksjon i 1947. Slik fikk \xc3\xb8stasiaeksperten professor Charles Ralph Boxer tak i den; derav manuskriptets moderne navn. Det tilh\xc3\xb8rer n\xc3\xa5 Lilly Library ved Indiana University.'